
Narva Linnavalitsuse Arhitektuuri- ja Linnaplaneerimise Ametile volituse andmine
ehitusprojekti “Narva Joaoru puhkeala” tellimiseks
1. Asjaolud ja menetluse käik
Narva Linnavalitsus võttis 12.08.2009 vastu korralduse nr 909-k „Projekti “Joaoru puhkeala arendamine” ettevalmistamiseks vastutusalade määratlemine“, millega projekti “Joaoru puhkeala arendamine” põhitaotluse, sh lisade ettevalmistamise vastutusalad olid jagatud linnavalitsuse ametiasutuste vahel. Korralduse nr 909-k alapunktiga 3.5  määrati: „Projekteerimine, ehitusprojekti koostamine, sh vajalike uuringute teostamine - vastutav Linnavara-ja Majandusamet, tähtaeg 30.03.2011”.
Narva Joaoru puhkeala arhitektuurne ideekonkurss oli avaldatud riigihangete registris 16.09.2009, hanke viitenumbriga 11409.  Arhitektuurivõistlus on avatud hankemenetlusega riigihanke ideekonkurss linnaruumilise, arhitektuurse ja maastikulise lahenduse saamiseks. Võistlus oli korraldatud planeeringulise eskiislahenduse leidmiseks Narva linna Joaoru puhkealale eesmärgiga koostada lahenduse alusel detailplaneering ja ehitusprojekt ning Narva linna projekti „Joaoru puhkeala arendamine” raames, mis rahastatakse ka Euroopa Liidu struktuuriperioodi 2007–2013 meetmest „Linnaliste piirkondade arendamine”. Puhkeala väljaehitamise üldmaksumus on suurusjärgus 64 mln krooni (sh käibemaks).

 Ideekonkursi kutse  IV osa  punktis 5.3 on märgitud, et  ideekonkursile järgnev teenuste hankeleping sõlmitakse ideekonkursi võitjaga või ühega võitjatest. 

Narva Linnavalitsuse 16. 12. 2009 korraldusega  nr 1482-k kinnitati riigihanke “Narva Joaoru puhkeala arhitektuurne ideekonkurss” (viitenumber 114509) ideekonkursi võitjad.
Võitjaks tunnistati ideekavand märgusõnaga SUUR JALUTUSKÄIK.   Märgusõnadega ümbrike avamisel 21.12.2009 selgus, et võitnud ideekavandi autor on Arhitektuuribüroo JVR OÜ. Hankemenetlusel idee SUUR JALUTUSKÄIK teostamiseks autori poolt pakutud summa oli 3 003 500 krooni (ilma käibemaksuta). Läbirääkimise teel autoriga vähendati summat 2 542 000 kroonini (ilma käibemaksuta).  
Puhkeala arendamise tulemuslikkuse huvides peab Linnavalitsus otstarbekaks anda ka projekteerimislepingu sõlmimise õigus hankemenetlusega ideekonkursi korraldanud Arhitektuuri- ja Linnaplaneerimise Ameti pädevusse.
2. Õiguslikud alused
2.1 Vastavalt Kohaliku omavalitsuse korralduse seaduse §30 lg1 p3 linnavalitsus lahendab ja korraldab kohaliku elu küsimusi, mis ei kuulu volikogu pädevusse. 
2. 2 Riigihangete seaduse § 28 lõike 6 kohaselt Teenuste hankelepingu sõlmimisel on hankijal õigus lisaks käesoleva paragrahvi lõikes 2 sätestatud alustele korraldada hankemenetlus väljakuulutamiseta läbirääkimistega hankemenetlusena, kui hankeleping sõlmitakse ideekonkursi võitjaga või ühega võitjatest ja selline tingimus oli sätestatud ideekonkursi kutses. Kui hankeleping sõlmitakse ühega ideekonkursi võitjatest, peetakse läbirääkimisi kõigi võitjatega.
2.3 Haldusmenetluse (HMS) seaduse § 64 lõike 1 kohaselt haldusakti kehtetuks tunnistamise kohta sätestatut kohaldatakse ka haldusorgani poolt haldusakti muutmise suhtes. Seega võib antud linnavalitsuse korralduse vastuvõtmisel arvesse võtta alljärgnevaid HMS sätteid:   
2.3.1 HMS § 64 lõike 2 kohaselt haldusorgan otsustab haldusakti muutmise kaalutlusõiguse  kohaselt, kui seadus ei keela haldusakti muuta või ei kohusta haldusakti muuta.
2.3.2 HMS § 68 lõike 2 kohaselt haldusakti muutmise otsustab haldusorgan, kelle pädevuses oleks haldusakti andmine muutmise ajal. 
2.3.3 Vastavalt HMS seaduse § 70 lõikele 1 muutmine vormistatakse iseseisva haldusaktiga, mille kohta kehtivad kõik tavalisele haldusaktile kohaldatavad nõuded.
3. Otsus

3.1   Volitada Narva Linnavalitsuse Arhitektuuri- ja Linnaplaneerimise Ametit tellima  
        Narva Joaoru puhkeala ehitusprojekti koostamine, sh vajalike uuringute teostamine.
3.2   Kinnitada  hankelepingu läbirääkimiste tulemusena ehitusprojekti “Narva Joaoru puhkeala” tellimiseks summa 2 542 000 krooni, millele lisandub käibemaks (20%).

4. Rakendussätted
4.1 Tunnistada kehtetuks Narva Linnavalitsuse 12.08.2009 korralduse nr 909-k  alapunkt 3.5.

4.2  Korraldus jõustub seadusega sätestatud korras.
4.3  Korraldust on võimalik vaidlustada Tartu Halduskohtu Jõhvi kohtumajas 30 päeva   jooksul arvates korralduse teatavakstegemisest.

